ระเบียบกรมคุมประพฤติระเบียบกรมคุมประพฤติว่าด้วยหลักเกณฑ์ วิธีการและเงื่อนไขเกี่ยวกับแผนการคุมความประพฤติและแผนการแก้ไขฟื้นฟูพ.ศ. ๒๕๖๐ โดยที่เป็นการสมควรให้มีระเบียบว่าด้วยหลักเกณฑ์วิธีการ และเงื่อนไขเกี่ยวกับแผนการคุมความประพฤติและแผนการแก้ไขฟื้นฟูอาศัยอำนาจตามความในมาตรา๒๖ วรรคสาม แห่งพระราชบัญญัติคุมประพฤติ พ.ศ. ๒๕๕๙ อธิบดีกรมคุมประพฤติจึงออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบกรมคุมประพฤติว่าด้วยหลักเกณฑ์ วิธีการและเงื่อนไขเกี่ยวกับแผนการคุมความประพฤติและแผนการแก้ไขฟื้นฟู พ.ศ. ๒๕๖๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้แผนการคุมความประพฤติ หมายความว่าการกำหนดแนวทางการควบคุมและสอดส่องผู้ถูกคุมความประพฤติให้ปฏิบัติตามเงื่อนไขที่กำหนดไว้แผนการแก้ไขฟื้นฟู หมายความว่า การกำหนดแนวทางในการดำเนินการเพื่อการแก้ไขฟื้นฟูช่วยเหลือ สงเคราะห์ สนับสนุน เสริมสร้างทัศนคติ ความคิดและส่งเสริมการปรับพฤติกรรมของผู้ถูกคุมความประพฤติให้ดีขึ้นข้อ๔ ให้อธิบดีกรมคุมประพฤติเป็นผู้รักษาการตามระเบียบนี้และให้มีอำนาจตีความวินิจฉัยปัญหาเพื่อดำเนินการให้เป็นไปตามระเบียบนี้หมวด ๑บททั่วไป ข้อ ๕ หลักเกณฑ์การจัดทำแผนการคุมความประพฤติและแผนการแก้ไขฟื้นฟูมีดังต่อไปนี้(๑)เงื่อนไขการคุมความประพฤติตามคำสั่งศาลหรือเจ้าพนักงานผู้มีอำนาจ(๒)ผลการจำแนกตามความเสี่ยงหรือแนวโน้มการกระทำความผิดซ้ำของผู้ถูกคุมความประพฤติ(๓)ผลการจำแนกตามสภาพปัญหา ความจำเป็น และความต้องการของผู้ถูกคุมความประพฤติหมวด ๒แผนการคุมความประพฤติ ข้อ๖ ให้พนักงานคุมประพฤติจัดทำแผนการคุมความประพฤติให้เป็นไปตามเงื่อนไขการคุมความประพฤติที่ศาลหรือเจ้าพนักงานผู้มีอำนาจกำหนดไว้และสอดคล้องกับผลที่ได้จากการประเมินในแบบจำแนกทั้งระดับของความเสี่ยงหรือแนวโน้มการกระทำความผิดซ้ำในกรณีที่ผู้ถูกคุมความประพฤติเป็นเด็กหรือเยาวชนให้บิดามารดา ผู้ปกครอง บุคคลที่เด็กหรือเยาวชนพักอาศัยอยู่ด้วยบุคคลหรือองค์การที่รับดูแลเด็กหรือเยาวชน หรือบุคคลที่เด็กหรือเยาวชนร้องขอเข้าร่วมรับทราบการจัดทำแผนการคุมความประพฤติทั้งนี้ให้คำนึงถึงแผนและเงื่อนไขที่กำหนดโดยศาลที่มีอำนาจพิจารณาคดีเยาวชนและครอบครัวด้วยข้อ๗ ในการดำเนินการตามข้อ ๖ให้พนักงานคุมประพฤติกำหนดรายละเอียดของแผนในการปฏิบัติตามเงื่อนไขการคุมความประพฤติตามคำสั่งของศาลหรือเจ้าพนักงานผู้มีอำนาจดังนี้(๑)กำหนดวัน เวลา และสถานที่ ในการรายงานตัวของผู้ถูกคุมความประพฤติ(๒)กำหนดวัน เวลา สถานที่ และประเภทงาน ในการทำงานบริการสังคมหรือสาธารณประโยชน์(๓)กำหนดรายละเอียดตามเงื่อนไขให้กระทำการหรือห้ามกระทำการ(๔)กำหนดรายละเอียดตามเงื่อนไขอื่น ๆในกรณีผลการประเมินตามแบบจำแนกมีความเสี่ยงให้พนักงานคุมประพฤติกำหนดระดับการควบคุมดูแลให้สอดคล้องกับผลการประเมิน เช่นรูปแบบการรับรายงานตัว ความถี่ในการออกสอดส่อง การตรวจปัสสาวะข้อ๘ ในการกำหนดแผนการคุมความประพฤติให้พนักงานคุมประพฤติดำเนินการตามแบบประเมินที่กรมคุมประพฤติกำหนดข้อ๙ เมื่อได้กำหนดแผนการคุมความประพฤติแล้วให้พนักงานคุมประพฤติดำเนินการตามแผนที่กำหนดไว้หมวด ๓แผนการแก้ไขฟื้นฟู ข้อ๑๐ ให้พนักงานคุมประพฤติจัดทำแผนการแก้ไขฟื้นฟูให้เป็นไปตามสภาพปัญหาความจำเป็น และความต้องการของผู้ถูกคุมความประพฤติโดยในการจัดทำแผนดังกล่าวพนักงานคุมประพฤติจะต้องให้ผู้ถูกคุมความประพฤติมีส่วนร่วมในการจัดทำแผนด้วยในกรณีที่ผู้ถูกคุมความประพฤติเป็นเด็กหรือเยาวชนให้บิดามารดา ผู้ปกครอง บุคคลที่เด็กหรือเยาวชนพักอาศัยอยู่ด้วยบุคคลหรือองค์การที่รับดูแลเด็กหรือเยาวชนหรือบุคคลที่เด็กหรือเยาวชนร้องขอมีส่วนร่วมในการจัดทำแผนการแก้ไขฟื้นฟู ทั้งนี้ให้คำนึงถึงแผนและเงื่อนไขที่กำหนดโดยศาลที่มีอำนาจพิจารณาคดีเยาวชนและครอบครัวด้วยทั้งนี้ในการจัดทำแผนการแก้ไขฟื้นฟู พนักงานคุมประพฤติจะต้องชี้แจงทำความเข้าใจกับผู้ถูกคุมความประพฤติให้ทราบถึงผลดีและเหตุผลความจำเป็นที่จะต้องเข้ารับการแก้ไขฟื้นฟูตามแผนดังกล่าวข้อ๑๑ ในการดำเนินการตามข้อ ๑๐ให้พนักงานคุมประพฤติกำหนดรายละเอียดของแผนการแก้ไขฟื้นฟู ตามสภาพปัญหา ความจำเป็นและความต้องการของผู้ถูกคุมความประพฤติดังนี้(๑)กำหนดให้ผู้ถูกคุมความประพฤติเข้าร่วมกิจกรรมแก้ไขฟื้นฟูที่สอดคล้องกับสภาพปัญหาความจำเป็นและความต้องการ เช่น การให้คำปรึกษารายบุคคลหรือรายกลุ่ม การจัดอบรมทักษะชีวิต(๒)กำหนดให้ผู้ถูกคุมความประพฤติทำงานบริการสังคมหรือสาธารณประโยชน์รายบุคคลหรือรายกลุ่ม(๓)กำหนดการให้ความช่วยเหลือสงเคราะห์ เช่น ด้านการประกอบอาชีพ ด้านการศึกษา ด้านที่พักอาศัยด้านการรักษาพยาบาลด้านการบำบัดการติดยาเสพติด หรือด้านการดำรงชีพข้อ๑๒ ในการกำหนดแผนการแก้ไขฟื้นฟูให้พนักงานคุมประพฤติดำเนินการตามแบบประเมินที่กรมคุมประพฤติกำหนดข้อ๑๓ ให้พนักงานคุมประพฤติดำเนินการตามแผนการแก้ไขฟื้นฟูของผู้ถูกคุมความประพฤติแต่ละรายตามที่กำหนดไว้โดยอาจดำเนินการเองหรือส่งต่อผู้ถูกคุมความประพฤติไปเข้ารับการบริการจากหน่วยงานภายนอกทั้งภาครัฐ ภาคเอกชน หรือภาคประชาสังคมหากในระหว่างการคุมความประพฤติปรากฏว่าผู้ถูกคุมความประพฤติประสบปัญหาหรือมีความต้องการเพิ่มเติมซึ่งจำเป็นจะต้องได้รับการแก้ไขฟื้นฟู สงเคราะห์ให้พนักงานคุมประพฤติดำเนินการปรับแผนการแก้ไขฟื้นฟูตามความเหมาะสมข้อ ๑๔ ให้พนักงานคุมประพฤติดำเนินการประเมินซ้ำตามสภาพปัญหาความจำเป็นและความต้องการและหากพบว่ามีข้อเท็จจริงเปลี่ยนแปลงไปให้พนักงานคุมประพฤติพิจารณาปรับแผนการแก้ไขฟื้นฟูตามความเหมาะสมหมวด ๔การบริหารจัดการและการกำกับติดตาม ข้อ๑๕ การดำเนินการจัดทำแผนตามระเบียบนี้ให้พนักงานคุมประพฤติบันทึกข้อมูลในระบบสารสนเทศอย่างต่อเนื่องและเป็นปัจจุบันข้อ๑๖ ให้ผู้อำนวยการหรือผู้ที่ผู้อำนวยการมอบหมายติดตามและกำกับดูแลให้พนักงานคุมประพฤติจัดทำแผนการคุมความประพฤติและแผนการแก้ไขฟื้นฟูของผู้ถูกคุมความประพฤติแต่ละรายให้เหมาะสมและดำเนินการตามแผนดังกล่าวเพื่อให้ผู้ถูกคุมความประพฤติสามารถกลับตนเป็นคนดีและสามารถกลับคืนสู่สังคมประกาศ ณ วันที่ ๓๐มีนาคม พ.ศ. ๒๕๖๐พันตำรวจเอก ณรัชต์เศวตนันทน์อธิบดีกรมคุมประพฤติปุณิกา/ภวรรณตรี/จัดทำ๘ พฤษภาคม ๒๕๖๐นุสรา/ตรวจ๒๔ กรกฎาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๒๕ ง/หน้า ๑๒/๕ พฤษภาคม ๒๕๖๐